
			BESTELAKO XEDAPENAK

			LAN ETA ENPLEGU SAILA

			1111

			EBAZPENA, 2023ko otsailaren 20koa, Lanbide-Euskal Enplegu Zerbitzuko zuzendari nagusiarena, txanda-kontraturako 2022ko ekitaldiko deialdiaren laguntzen enpresa onuradunen zerrenda argitara ematen duena.

			Dirulaguntza publikoak emateko, publikotasun-printzipioa bete beharra dago. Horrenbestez, txanda-kontraturako 2022ko ekitaldiko deialdiaren laguntzen 2022ko deialdiak 8.6 artikuluan ezartzen duenez, Lanbide-Euskal Enplegu Zerbitzuaren Zuzendaritza Nagusiaren ebazpen bidez zerrenda bat argitaratuko da EHAAn, non adieraziko baita zein diren deialdi honen babesean emandako laguntzen enpresa onuradunak eta zenbat jasoko duten.

			Hori dela-eta, honako hau

			EBAZTEN DUT:

			Lehenengoa.– Euskal Herriko Agintaritzaren Aldizkarian argitaratzea Euskal Autonomia Erkidegoan 2022ko ekitaldian txanda-kontraturako laguntzen deialdiaren babesean emandako dirulaguntzen onuradun diren enpresen zerrenda. Deialdia Lanbide-Euskal Enplegu Zerbitzuko Administrazio Kontseiluak onartu zuen 2021eko abenduaren 13ko bileran (2021eko abenduaren 31ko EHAA, 262. zenbakia). Zerrenda horretan, espediente-zenbakia, enpresa onuradunaren izena eta emandako dirulaguntzaren zenbatekoa ere adierazten dira (ebazpen honen eranskina).

			Bigarrena.– Berariaz aipatzea Lanbide-Euskal Enplegu Zerbitzuaren eta Europako Gizarte Funtsaren finantzaketa jaso dela, Gazte Enplegurako 2014-2020 Programa Operatiboaren edo EAEko 2014-2020 EGIF Programa Operatiboaren esparruan.

			Vitoria-Gasteiz, 2023ko otsailaren 20a.

			Lanbide-Euskal Enplegu Zerbitzuko zuzendari nagusia,

			MARÍA GLORIA MÚGICA CONDE.

